Kui ülikonnal on ikkagi hinnast mitu tuhat krooni alla võetud ja see istub hästi,  on ju patt teda poodi jätta. Ja kui ülikond kotis, hakkad mõtlema, et tegelikult peaks selle juurde kuuluma ka sobiv särk ja lips. Needki on aga hetkel nii odavad, et miks mitte juhust kasutada. Ja siis veel püksirihm ka, sest egas valet värvi rihmaga kõlba tänaval ringi töllerdada. Seega tuli kõik need asjad veel täiendavalt kotti tõsta ja mõistagi päris mitu krooni nende eest välja käia. Kui toidupoes liialdades võib lisakulu olla mõnikümmend või mõnisada krooni, siis riietega on lugu karmim ja need võivad  korraga viia rahakotist tuhandeid.